ইডির সদর দফতরে হাজিরা দিলেন মিমি চক্রবর্তী

ওয়েব ডেস্ক: বেআইনি বেটিং অ্যাপ কাণ্ডে তলব করা হয়েছে অভিনেত্রী মিমি চক্রবর্তীকে (Mimi Chakraborty)। সূত্রের খবর, বেআইনি বেটিং অ্যাপ কাণ্ডে তলব করা হয়েছে অভিনেত্রীকে। পাশাপাশি, আগামী মঙ্গলবার তলব করা হয়েছে অভিনেত্রী উর্বশী রাউতেলাকে (Urvashi Rautela)। নির্দেশ মত সোমবার সকালেই ইডি সদর দফতরে পৌঁছে গিয়েছেন অভিনেত্রী।

পুজোতেই মুক্তি পাচ্ছে মিমি চক্রবর্তীর ‘রক্তবীজ ২’। তার আগে টিজারে নায়িকা একাই ঝড় তোলেন। নীল রঙের বিকিনিতে লাইমলাইট কেড়ে নেন মিমি চক্রবর্তী। এইসবের মাঝেই বড় বিপত্তি অভিনেত্রীর জীবনে। অবৈধ অনলাইট বেটিং অ্যাপের সঙ্গে নাম জড়াল মিমি চক্রবর্তীর। ইডির নির্দেশ মত সোমবার সকালে কেন্দ্রীয় সংস্থার দফতরে পৌঁছে গিয়েছেন তিনি। সঙ্গে ছিলেন মিমির আইনজীবী। কাগজপত্রও নিয়ে গিয়েছিলেন যাদবপুরের প্রাক্তন তৃণমূল সাংসদ ।

আরও পড়ুন: নতুন রূপে টেলিভিশনের পর্দায় আভেরী

প্রসঙ্গত, এরআগে বেটিং অ্যাপ কেলেঙ্কারিতে ইডির তরফ থেকে সমন পেয়েছেন বিভিন্ন ক্ষেত্রের তারকারা।খ্যাতনামীদের বিরুদ্ধে সংস্থার অভিযোগ, বেটিং অ্যাপগুলির হয়ে প্রচার করার বিনিময়ে তাঁরা আর্থিক সুবিধা পেয়েছেন। তদন্তকারীদের সন্দেহ, এই বেআইনি বেটিং অ্যাপগুলি অবৈধ ভাবে কয়েক কোটি টাকা উপার্জন করেছে। তদন্তকারী সংস্থার নজর এড়াতে হাওয়ালার মাধ্যমে সেই টাকা ঘোরানো হয়েছে বলেও অভিযোগ উঠেছে।